  Майя Бывальцева 16-тӥ гудырикошконлы Удмуртиын эшшо 28 муртлэсь выль коронавирус инфекциез шараязы. Со сярысь улосвыл тӧролэн но кивалтэтлэн пресс-службазы ивортӥз. Ваньмыз черламъёс – Ижкарын улӥсьёс. Эшшо куинь адями висёнэз вормиз. Туннэ нуналлы Удмуртиын коронавирус инфекциен черлан 2 сюрс 792 учыр лабораториосын зэматэмын. 2 сюрс 292 йӧназ, 56 мурт кулӥз. Али дас одӥгезлэн висисьёслэн тазалыксы секыт лыдъяське. Тулыспалысен элькунын коронавируслы 236 сюрс 480 эскеронъёс ортчытӥзы. Берло уй-нуналскын – 2 сюрс 643. Тегъёс: Тазалык Ижкар висён Удмуртия коронавирус  